open-index/open-wikipedia-markdown huggingface dataset:
Andrej Činčala

**Andrej Činčala** (* 7. október 1876, Kysucké Nové Mesto15. máj 1941, Žilina) bol slovenský politik Hlinkovej slovenskej ľudovej strany v dvadsiatych rokoch 20. storočia.

## Životopis
Povolaním bol robotník. V roku 1924 sa spomína ako člen vedenia okresnej organizácie strany v Žiline. Vo voľbách do Národného zhromaždenia v roku 1925 bol zvolený za senátora Národného zhromaždenia. V senáte pôsobil v kultúrnom výbore. Do senátu kandidoval aj vo voľbách v roku 1929, avšak už nebol zvolený. V 20. rokoch 20. storočia pôsobil vo vedení Združenia slovenských odborových organizácií, ktoré mali blízko k HSĽS. V tomto období sa uvádza, že pôsobil ako strojník v Žiline. Ďalej už politicky nepôsobil. Po vzniku Slovenského štátu v júni 1939 sa spomína istý Andrej Činčala zo Žiliny, ktorý finančne prispel do Fondu na vybudovanie nového Slovenska, založeného z podnetu predsedu vlády Jozefa Tisa.

## Referencie

Kategória:Narodenia v 1876
Kategória:Narodenia 7. októbra
Kategória:Úmrtia v 1944
Kategória:Osobnosti z Kysuckého Nového Mesta
Kategória:Slovenskí politici
Kategória:Politici HSĽS
Kategória:Poslanci česko-slovenského Národného zhromaždenia
Kategória:Senátori Národného zhromaždenia (Česko-Slovensko, 1920 – 1939)
Belehrad (rozlišovacia stránka)

**Belehrad** (staršie aj: **Belohrad**) môže byť:
*hlavné mesto Srbska, pozri Belehrad
*starší slovenský názov mesta:
**Székesfehérvár
**Alba Iulia
*Belehradská župa
Jukawov potenciál

náhľad|Porovnanie Jukawovho potenciálu a coulombovej bariéry na dlhé vzdialenosti, ak g=1.
**Jukawov potenciál** alebo **Yukawov potenciál** je potenciál opisujúci zvyškovú silnú interakciu (staršie: silné jadrové sily krátkeho dosahu) v atómovom jadre. Tento potenciál je pomenovaný podľa japonského fyzika Hidekiho Jukawu, nositeľa Nobelovej ceny za fyziku.

Jukawov potenciál ***V(r)*** je definovaný ako
:::V(r)= -g^2\frac{e^{-\alpha m r}}{r},
:kde ***m*** je hmotnosť sprostredkujúcej častice 
:kde  ***g*** je mierková konštanta 
:kde {\alpha} je tiež mierková konštanta 
:kde ***r*** je vzdialenosť od stredu sústavy.

V systéme SI je hodnota Jukawovho potenciálu v jednotkách (1/meter).

náhľad|Schéma potenciálu jadrových síl. Pod 0,5 fm sa potenciál jadrových síl stáva odpudivý. Nad 1fm sa rýchlo blíži k nule. Pri Rmin dosahuje potenciál maximum.
Jadrové sily sú vysoko príťažlivé na vzdialenosti okolo 1 fm. Pod 0,5 fm sa prejavuje odpudivá zložka Jukawovho potenciálu, čo v súlade s Pauliho vylučovacím princípom zabraňuje kolapsu jadra.

## Vzťah k Coulombovmu potenciálu
Ak častica nemá žiadnu hmotnosť (tj m = 0 ), potom sa Jukawov potenciál zníži na Coulombov potenciál a rozsah sa považuje za nekonečný. Potom máme:
:m=0  \Rightarrow e^{-\alpha m r}= e^0 = 1.
V dôsledku toho rovnica
:V_{\text{Yukawa}}(r)= -g^2 \;\frac{e^{-\alpha mr}}{r}
sa zjednodušuje do podoby Coulombovho potenciálu
:V_{\text{Coulomb}}(r)= -g^2 \;\frac{1}{r}.

kde nastavíme konštantu mierky na: 

:g^2 = \frac{q_1 q_2}{4 \pi \varepsilon_0}

Coulombov potenciál pôsobí na väčšiu vzdialenosť, zatiaľ čo Jukawov potenciál sa pomerne rýchlo blíži k nule. Akýkoľvek Jukawov potenciál alebo Coulombov potenciál je však nenulový pre akékoľvek veľké ***r***.

## Referencie


## Pozri aj
*Silná interakcia hmotných objektov
*Atómové jadro
*Comptonova vlnová dĺžka
*Coulombov zákon

## Zdroj
*

Kategória:Jadrová fyzika
Kategória:Fyzika častíc
Kategória:Kvantová teória poľa
Kategória:Eponymické termíny vo fyzike
Peter Časár

**Peter Časár** (staršie: **Peter Császár**; maď. *Császár Péter*; * okolo 1600, Bükkaranyos – † 4. marec 1632, Košice) bol vodca Časárovho povstania (1631 - 1632).

## Život
Peter Časár bol roľník, slobodník (libertín). V rokoch 1625 až 1627 bol vojakom Betlenovej armády a v roku 1629 sa stal dedinským richtárom. V lete 1631 sa stal jedným z vodcov Časárovho povstania (1631 - 1632) na území dnešného juhovýchodného Slovenska a dnešného severovýchodného Maďarska. Išlo o povstanie vyvolané útlakom poddaných a plienením cisárskych vojsk po potlačení Betlenovho povstania. Hlavná požiadavka povstalcov spočiatku bolo zabránenie drancovaniu cisárskymi vojskami. Povstanie viedli kapitáni sedliackych stolíc, čo boli svojpomocné obranné organizácie sedliakov a drobného zemianstva. P. Časár bol jedným z týchto kapitánov. Proti povstaniu stála najmä časť (vyššej) šľachty verná Habsburgovcom, na čele s palatínom Mikulášom Esterházim. Vo februári roku 1632 bol Časár pozvaný do Košíc, kde mal predložiť hornouhorskému hlavnému kapitánovi Mikulášovi Forgáčovi z Gymeša písomnú petíciu povstalcov zo zhromaždenia, ktoré sa uskutočnilo skôr v meste Gönc. Generál Forgáč dal Časára zajať a postavil ho pred súd. Po dvoch dňoch vypočúvania a mučenia ho na výstrahu ostatným povstalcom rozštvrtili.

## Následky jeho smrti
Po jeho poprave sa na čelo hnutia postavili radikálni ľudoví vodcovia. Vyše 10 000 povstalcov žiadalo najmä zlepšenie hospodárskeho a sociálneho postavenia poddaných, najmä zníženie robôt. Šľachta, hlavne zásluhou Juraja I. Rákociho, povstanie potlačila a väčšina jeho účastníkov padla v boji alebo boli popravení.

## Zdroje

## Externé odkazy
*  

## Pozri aj
* Časárovo povstanie
* protihabsburské stavovské povstania
* východoslovenské roľnícke povstanie

Kategória:Osoby s neistým dátumom narodenia
Kategória:Uhorské vojenské osobnosti
Majstrovstvá sveta vo florbale mužov do 19 rokov 2021

**Majstrovstvá sveta vo florbale mužov do 19 rokov 2021** boli v poradí 11. Majstrovstvá sveta vo florbale mužov do 19 rokov, ktoré organizuje Medzinárodná florbalová federácia (IFF). Konali sa od 25. – 29. augusta 2021 v meste Brno, v Česku, za účasti 15 tímov. 

Švédsko dokázalo úspešne vyhrať bronzovú medailu nad Švajčiarskom. Česko vo finále porazilo družstvo zo Fínska a dokázal obhájiť titul.

## Základné skupiny

### Skupina A

### Skupina B

### Skupina C

### Skupina D

## Play off
### Stretnutie o 5. miesto

### Play-off

### O 3.miesto

#### Finále

### O 7.-10.miesto

### O 11.miesto

### O 13.-15.miesto

## Konečné poradie

## Zdroje

Kategória:Florbal v 2021
Kategória:Majstrovstvá sveta vo florbale mužov do 19 rokov
Florbal
Kategória:2021 v Česku
Adam Driver

**Adam Driver** (; * 19. november, 1983, San Diego, Kalifornia, USA) je americký herec.

## Detstvo a mladosť

Jeho matkou je koncipientka Nancy Wright a otec Joe Douglas Driver. Vyrastal s otčimom, ktorý bol kazateľom v baptistickom kostole. Má staršiu sestru. Keď mal sedem rokov, sa s mamou a staršou sestrou presťahovali do mesta Mishwaka, v štáte Indiana, kde aj absolvoval strednú školu. Driver bol vychovávaný ako baptista a tiež spieval v zbore v kostole. 

Krátko po útokoch z 11. septembra 2001, Driver narukoval do námornej pechoty Spojených štátov. Slúžil dva roky a osem mesiacov, kým si nezlomil hrudnú kosť pri jazde na bicykli. 

Neskôr študoval na vysokej škole v Indianapolise a potom na Juilliard School.

## Kariéra

Svoju kariéru zahájil po absolvovaní Juilliard School a účinkoval v divadlách Broadway či mimo Broadway. V roku 2011 ho obsadil režisér Clint Eastwood, do filmu *Najmocnejší muž FBI*, kde si zahral po boku Leonarda DiCapria či Naomi Watts. Tiež bol obsadený do komediálneho televízneho seriálu HBO, *Girls*, kde za svoj herecký výkon, získal tri nominácie na ocenenie Emmy Award. 

V roku 2014 hral v dráme *Hungry Hearts*, kde za svoj herecký výkon získal talianske filmové ocenenie Coppa Volpi. O rok neskôr, stvárnil zápornú postavu Kylea Ryna vo filme *[[Star Wars: Sila sa prebúdza]]*. Postavu si zopakoval aj v ďalších dvoch pokračovaniach v rokoch 2017 a 2019.

Po boku Liama Neesona a Andrewa Garfielda si zahral vo filme *Mlčanie*, z roku 2016. Po boku hercov ako Jonathan Pryce, Olga Kurylenko a Stellan Skarsgård, si zahral v dobrodružnom filme *Muž, ktorý zabil Dona Quijota* z roku 2018. V rovnakom roku si zahral aj vo filme *BlacKkKlansman*, kde za svoj herecký výkon získal svoju prvú nomináciu na Academy Awards. O rok neskôr, sa objavil vo filmoch *Mŕtvi neumierajú* a *Manželská história*. Za svoj herecký výkon vo filme *Manželská história*, bol nominovaný druhý krát na ocenenie Academy Awards. V roku 2021 sa objavil vo filme *Posledný boj*, ktorý získal veľmi pozitívne ohlasy a tiež vo filme natočenom na základe skutočných udalostí, *Klan Gucci*, ktorý mal premiéru v novembri 2021. 

## Súkromný život

V júni 2013 sa oženil so svojou dlhoročnou priateľkou Joanne Tucker, s ktorou má jedno dieťa. Driver je tiež zakladateľom Arts in the Armed Forces, neziskovej organizácie, ktorá hrá divadlo pre všetky zložky armády v Spojených štátoch a v zahraničí. 

## Iné projekty

## Externé odkazy
* 
* 

## Zdroj

Kategória:Filmoví herci USA
Kategória:Televízni herci USA
Kategória:Absolventi Juilliard School
Kategória:Osobnosti zo San Diega (Kalifornia)
Čierťaž (prítok Zázrivky)

** Čierťaž** je potok v juhozápadnej časti regiónu Orava v obci Zázrivá  v okrese Dolný Kubín. Je to pravostranný prítok Zázrivky, ktorá ústi do Oravy; má dĺžku 1,5 km. Je vodným tokom V. rádu. Hydrologické poradie (číslo povodia): 4-21-04-070. Geomorfologická kategorizácia: geomorfologický celok Kysucká vrchovina,  geomorfologický podcelok Kysucké bradlá, geomorfologická časť Zázrivská brázda.
## Prameň
Pramení v nadmorskej výške  v pasienkovo-lesnom extraviláne v centrálnej časti územia obce Zázrivá v okrese Dolný Kubín v lokalite *Zázrivské lazy*, juhozápadne od vrchu *Jedľovinka* s nadmorskou výškou , severovýchodne od vrchu *Pálenica* s nadmorskou výškou  a západne od pasienka *Čierťaž*, v geomorfologickom podcelku Kysucké bradlá.
## Opis toku
Tečie v krátkom úseku južným smerom lesným a lúčno-pasienkovým extravilánom, neskôr juhovýchodným smerom, obmýva severozápadné a juhozápadné svahy pasienka *Čierťaž*, v nadmorskej výške  vteká do intravilánu obce Zázrivá, oboma brehmi obmýva cintorín, v nadmorskej výške  ústi do Zázrivky ako jej pravostranný prítok. Nemá prítoky.
Pramení, preteká a ústi v geomorfologickom celku Kysucká vrchovina,  v geomorfologickom podcelku Kysucké bradlá, v geomorfologickej časti Zázrivská brázda.  

## Pôvod názvu
Názov vodného toku má pôvod v názve pasienka *Čierťaž*, situovaného nad ľavým brehom potoka. Názov pasienka bol bez zmeny prenesený na potok. Názov pasienka *Čierťaž* má pôvod v pôvodnom význame apelatíva *čierťaž* v stredovekej slovenčine *pôda získaná vyklčovaním lesa*, čo bol v stredoveku veľmi častý identifikačný prvok pri opise pozemkov, resp. pri opise priebehu ich hraníc v lesnom priestore. Apelatívum *čierťaž* získalo pozdejšie i posunutý význam a to *hraničná čiara, hranica*. Motivantom pomenovacieho procesu v čase pomenovania pasienka *Čierťaž* bol charakteristický výskyt čierťaží v priestore pomenúvaného geografického objektu. Klčovanie lesa bol jeden zo stredovekých spôsobov odlesňovania, transformácie lesných pozemkov na kultúrnu pôdu - poľnohospodárske pozemky. Zo slovného základu apelatíva *čierťaž*  bol v slovenskom stredovekom jazykovom prostredí utvorený jednoslovný nepredponový názov pasienka *Čierťaž* ako súčasť  početnej skupiny názvov v slovenskej toponymii; toto apelatívum je v súčasnej slovenčine vysunuté na okraj slovnej zásoby; porovnaj aj hydronymá napr. Čierťaž, Čierťažský potok, Čierťažský potok, Čertižnianka. 

Hydronymum *Čierťaž* bolo štandardizované v roku 1994. 

## Referencie

Kategória:Potoky na Slovensku
Kategória:Povodie Oravy
Kategória:Vodné toky v okrese Dolný Kubín
Kategória:Vodné toky v Kysuckej vrchovine
Sufragánna diecéza

**Sufragánna diecéza** alebo **sufragánne biskupstvo** je v katolíckom a anglikánskom prostredí diecéza, resp. biskupstvo, ktoré sa nachádza v cirkevnej provincii, no nie je sídelnou diecézou hlavy cirkevnej provincie (metropolitu). Hlavou sufragánnej diecézy je sufragánny biskup (sufragán). Výnimočne môže byť sufragánnou aj arcidiecéza so sídelným arcibiskupom, čoho príkladom je napr. Trnavská arcidiecéza. Od sufragánnej diecézy je odlišná exemptná diecéza, ktorá je podriadená Apoštolskej stolici.

Termín sa vyskytuje od 8. storočia.  Vo svojej diecéze môže katolícky sufragánny biskup ako diecézny biskup užívať biskupské insígnie a uplatňovať autoritu a práva vyplývajúce zo svojho úradu v plnej miere. Ak chcú iní biskupi sláviť pontifikálnu omšu, musia si od miestneho biskupa vyžiadať povolenie. Podľa súčasného práva Katolíckej cirkvi metropolitom nepatrí v sufragánnych diecézach žiadna riadiaca moc. Vykonávajú ale dozor nad riadnym zachovávaním viery a cirkevnej disciplíny. Sami o sebe ale v sufragánnej diecéze nemôžu vykonávať vizitácie. Môžu však vo všetkých kostoloch, a ak ide o katedrálny kostol, po predbežnom oznámení sufragánnemu biskupovi, vykonávať posvätné obrady vo vlastnej diecéze. Metropolita môže aj v sufragánnych diecézach jeho provincie pri slávení svätej omše používať katedru, berlu a pálium, a to aj bez nutnosti požiadať o povolenie od biskupa sufragánnej diecézy.

Proti rozsudku (sufragánneho) biskupa sa možno odvolať k metropolitovi alebo na Rímsku Rotu. Ak rozsudok vyniesol metropolita, odvolanie sa podáva k najstaršiemu sufragánovi.

## Referencie

## Literatúra
* 

## Pozri aj
* sufragán

Kategória:Rímskokatolícke diecézy
Biskupský prsteň

**Biskupský prsteň** je prsteň, ktorý nosia biskupi ako znak moci a autority ich úradu. Mimo iného obsahuje relikviu. Ak veriaci stretne biskupa, je zvykom pobozkať tento prsteň na znak úcty voči biskupovi a jeho úradu, ako aj voči svätcovi, ktorého relikviu obsahuje. V minulosti slúžil aj ako pečatidlo biskupa.

## Referencie

Kategória:Biskupi
Kategória:Insígnie
Kategória:Prstene
Biskupské insígnie

**Pontifikálie** alebo **biskupské insígnie** sú bohoslužobné rúcha alebo predmety, ktoré v kresťanských cirkvách západných i východných obradov používajú pri bohoslužbách biskupi, resp. iní vyšší cirkevní hodnostári.

## Použitie v rímskokatolíckej cirkvi
Súčasný Biskupský ceremoniál vymenúva tieto insígnie: mitra, biskupský prsteň, biskupská berla, pektorál (náprsný kríž) a, pre metropolitov, pálium. Používa sa aj solideo príslušnej farby podľa hodnosti. Okrem toho sa pri bohoslužbách používajú tie rúcha, ktoré si oblieka kňaz, t.j. humerál, alba, cingulum, štóla a ornát, resp. pluviál – tieto nie sú pontifikáliami. Pri slávnostných omšiach sa pod ornát oblečie aj pontifikálna dalmatika.

Právo používať pontifikálie majú všetci biskupi, ako aj pápežskí legáti, opáti a preláti s územnou jurisdikciou, stáli apoštolskí administrátori a regulárni opáti (teda tí, ktorí sú autoritou rovní diecéznemu biskupovi). Toto právo užívajú aj apoštolskí administrátori *sede vacante*, apoštolskí vikári a apoštolskí prefekti, ale, ak nie sú biskupmi, nemôžu používať katedru a berlu. Pre kardinálov (aj keď nie sú biskupmi) platí ohľadom pontifikálií to isté ako pre biskupov.

Pred vydaním nového Biskupského ceremoniála v roku 1984 (a aj v súčasnosti v rámci mimoriadnej formy Rímskeho obradu) sa medzi pontifikálie zaraďovali aj biskupské rukavice, liturgické ponožky, biskupské sandále a pontifikálna tunika (zrušená spolu so subdiakonátom už v roku 1972).

## Galéria

Súbor:Czeslaw Kozon.jpg|Czeslaw Kozon, rímskokatolícky biskup Kodane pri pontifikálnej slávnostnej omši v rímskom ornáte s pontifikálnou dalmatikou
Súbor:Archbishop Jose Palma in Traditional Roman Catholic Vestments.jpg|Jose S. Palma, arcibiskup v Cebu, pri pontifikálnej slávnostnej omši v mimoriadnej forme Rímskeho obradu
Súbor:Archbishop Raymond Leo Burke.jpg|Raymond Leo kardinál Burke v pontifikáliách (bez dalmatiky)
Súbor:Hirka Jan Presov 1995.jpg|Ján Hirka, eparcha prešovský, v gréckokatolíckom biskupskom liturgickom odeve


## Referencie

Kategória:Liturgický odev
Michal Tomík

**Michal Tomík** (* 9. apríl 1869, Skalica† 19. október 1953) bol slovenský roľník, osvetový pracovník a politik HSĽS v období medzivojnového Československa.

## Životopis
Povolaním bol roľník a pôsobil v Skalici. Nielen v nej, ale na celom Záhorí sa aktivizoval v kultúrnom, spoločenskom a hospodárskom živote. Pôsobil v spoločenstve Katolícky kruh, vo výbore Gazdovsko-potravného spolku, Pomocnej pokladnice, Mliekarenského družstva a niekoľko desiatok rokov bol činným v Spolku sv. Vojtecha. Do roku 1918 bol častým spolupracovníkom s Pavlom Blahom. Avšak neskôr sa ich cesty a názory rozišli. Stal sa stúpencom politiky Andreja Hlinku.

V parlamentných voľbách v roku 1920 bol zvolený za poslanca Národného zhromaždenia za Slovenskú ľudovú stranu v trnavskom volebnom kraji. V snemovni zasadal v poľnohospodárskom a vyšetrovacom výbore. Po parlamentných voľbách v roku 1925 prestúpil do hornej komory parlamentu a pôsobil v národohospodárskom výbore. Do senátu ho HSĽS kandidovala aj v parlamentných voľbách v roku 1929, avšak už nebol zvolený. V roku 1936 bol aj s ďalšími miestnymi straníkmi v Skalici z HSĽS vylúčený pre prílišnú orientáciu na česko-slovenskú vzájomnosť.

## Referencie


Kategória:Slovenskí politici
Kategória:Slovenskí roľníci
Kategória:Politici HSĽS
Kategória:Poslanci česko-slovenského Národného zhromaždenia
Kategória:Osobnosti zo Skalice
Kategória:Senátori Národného zhromaždenia (Česko-Slovensko, 1920 – 1939)
Šport (STVR)

**Šport** (**:ŠPORT**) je štvrtý televízny okruh (program) Slovenskej televízie a rozhlasu. Táto športová televízia vysiela 24 hodín denne, programy ako priame prenosy, športové spravodajstvo, magazíny o zdravom životnom štýle aj archívne materiály.

## História

Vznikol 20. decembra 2021. Príchodom štvrtého vysielacieho okruhu dostal väčší priestor regionálny šport, pričom jednou z priorít nového kanála je aj podpora vzdelávania a motivácie všetkých vekových kategórií k zdravému životnému štýlu.

Stanicu je možné naladiť od 16. decembra, pričom samotné vysielanie sa spustilo 20. decembra o 17:00 hod. Prvým programom bola otváracia beseda, po ktorej o 17:30 hod. nasledoval dokument z príprav športovej televízie pod názvom *Ako sa stavia sen*.

## Športové podujatia
* Zimné olympijské hry
* MS v hokeji
* Tour de France
* MS vo futbale
* Citronáda (televízna relácia) (7. február 2022 – súčasnosť)

## Športové udalosti
* Svetový pohár v alpskom lyžovaní
* Svetový pohár v biatlone
* WTA Tour
* NHL
* UFC
* Európska liga UEFA
* Európska konferenčná liga UEFA
* Liga národov UEFA
* Tipos extraliga
* MS do 20 rokov

## Referencie

## Externé odkazy
* Domovská stránka

Kategória:Televízne stanice na Slovensku
Kategória:Slovenská televízia
Kategória:Vzniklo v 2021
Eduard Bobula

**Eduard Bobula** (* 9. apríl 1873, Dovalovo† 4. jún 1931, Spišská Nová Ves) bol slovenský železničiar, odborár a politik HSĽS na komunálnej a celoštátnej úrovni v medzivojnovom Československu.

## Životopis
Pochádzal z deviatich súrodencov. Pôvodným povolaním bol železničiar. Neskôr pôsobil ako železničný úradník. V parlamentných voľbách v roku 1925 bol zvolený do hornej komory Národného zhromaždenia za HSĽS. V senáte zasadal v sociálnom výbore. Okrem toho bol v roku 1926 zvolený do mestského zastupiteľstva Spišskej Novej Vsi. Do senátu kandidoval aj v roku 1929, avšak už nebol zvolený. V Hlinkovej slovenskej ľudovej strane pôsobil na začiatku tridsiatych rokoch vo výkonnom výbore. Okrem toho pôsobil vo výbore spišskonovoveskej okresnej nemocenskej pokladnice, funkcionárom stavovskej organizácie Slovenský zväz železničiarov a v rôznych humanitárnych spolkoch.

Eduard Bobula bol ženatý. Spolu s manželkou mal osem detí. Zomrel po dlhej a bolestivej chorobe 4. júna 1931. Pochovaný bol v Spišskej Novej Vsi.

## Referencie

Kategória:Osobnosti z Liptovského Hrádku
Kategória:Slovenskí politici
Kategória:Slovenskí komunálni politici
Kategória:Slovenskí odborári
Kategória:Železničiari
Kategória:Politici HSĽS
Kategória:Poslanci česko-slovenského Národného zhromaždenia
Kategória:Senátori Národného zhromaždenia (Česko-Slovensko, 1920 – 1939)
Čhang Čche

**Čhang Čche** (, pchin-jin: *Zhāng Chè*, iné prepisy: *Chang Che*, *Chang Cheh*), vlastným menom **Čchang I-Jang** (iné prepisy: *Chang Yi-Yang*, *Zhang Yiyang*; * 28. január 1923, Chang-čou† 22. jún 2002, Hongkong) bol taiwanský filmový režisér a scenárista, významný predstaviteľ filmu o bojových umeniach.

## Život
Narodil sa v „bojovníckej“ rodine v meste Chang-čou v provincii Če-ťiang na východe Číny a vyrastal v Šanghaji. Po absolvovaní nižšieho sekundárneho vzdelania odišiel do Čunkingu, vtedajšieho sídla kuomintanskej vlády Čínskej republiky, kde sa podieľal na vedení vojny proti Japonsku. Nastúpil na štúdium na katedre politológie Národnej centrálnej univerzity v Čunkingu, no nedokončil ho. Pred koncom druhej svetovej vojny sa zapojil do „Výboru kultúrneho hnutia“ () spadajúceho pod ústrednú vládu Čínskej republiky. Stal sa komisárom tohto výboru a po vojne zaujal miesto tajomníka šanghajskej organizácie výboru, ktorá mala v kompetencii aj správu „Kultúrnej sály“. Sála patrila Kuomintangu a v čase, kedy sa v nej nekonali zasadnutia slúžila ako kino, vďaka čomu Čhang Čche prenikol do šanghajskej filmovej scény.

Svoju filmársku kariéru začal ako scenárista pre šanghajské filmové štúdiá Guotai a Datong v roku 1947. Po vypuknutí občianskej vojny ho štúdio Guotai poverilo presunom filmárskeho zariadenia, štábu a časti kapitálu spoločnosti na Taiwan, jednak kvôli produkcii filmu „Búrka nad pohorím Ali šan“ (, ,  1950) – pre ktorý napísal scenár a zložil zvučku –, jednak na prípravu prípadného presunu sídla tejto produkčnej spoločnosti. Čhang Čche odišiel na Taiwan spolu s riaditeľom štábu štúdia Čchang Jingom v januári 1949 a spoločne film zrežírovali. Produkciu im sťažila politická situácia súvisiaca s porážkou Čínskej republiky v občianskej vojne a následným stiahnutím jej štruktúr na Taiwan, v dôsledku čoho sa štáb po skončení filmovania nemohol vrátiť na pevninu. Čhang Čche prenechal zariadenie Sü Sin-fuovi, bývalému riaditeľovi štúdia Guotai, ktorý taktiež opustil pevninu a na Taiwane narýchlo založil štúdio Wanxiang, pričom pomohol dotiahnuť produkciu „Búrky nad pohorím Ali šan“.

Od polovice 50. rokov Čhang Čche pôsobil v Hongkongu, kde sa vypracoval na najznámejšieho režiséra filmov o bojových umeniach. Jeho film „Jednoruký šermiar“ (, , 1967) sa stal prvým hongkonským snímkom, ktorý utržil vyše milión hongkonských dolárov. Vďaka filmu „Pomsta“ (, ) získal cenu Ázijsko-tichomorského filmového festivalu za najlepšiu réžiu. Celkovo režisérsky vytvoril zhruba stovku filmov.

## Poznámky


## Referencie

## Použitá literatúra
* 
* 
* 

## Externé odkazy
* 

Kategória:Čínski režiséri
Kategória:Taiwanské osobnosti
Čelo (vrch v Strážovských vrchoch)

**Čelo** () je vrch Strážovských vrchov. Leží neďaleko Fačkovského sedla, približne  južne od Rajca.

## Poloha
Nachádza sa na východnom okraji pohoria, v geomorfologickom podcelku Zliechovská hornatina a časti Javorinka. Vrchol leží na rozhraní Trenčianskeho a Žilinského kraja a okresov Prievidza a Žilina. Hrebeňom prechádza tiež hranica katastrálnych území obcí Tužina a Fačkov. 

## Opis
Čelo je súčasťou hrebeňa, ktorý vedie z Fačkovského sedla na Strážov a prechádza ním Cesta hrdinov SNP. Južným susedom v hlavnom hrebeni je Homôľka (), západne susedí Úplaz (), severozápadne Sádocký vrch () a východným smerom Košiarka () a Kľak (). Východnú časť masívu odvodňuje potok Ráztoka, severnú časť malé prítoky Rajčanky, juhozápadnú prítoky Tužiny do rieky Nitry. Najbližšími sídlami sú na západe situovaná obec Čičmany, severne ležiaci Fačkov a južne situované Kľačno. Červeno značená magistrála vedie juhozápadným úpätím a samotný vrchol obchádza. 

### Výhľady
Husto porastený vrchol Čela neumožňuje rozhľad, no lúka na juhozápadnom úpätí a menšie odlesnené lokality obmedzený výhľad ponúkajú. Viditeľné sú najmä okolité vrchy pohoria a susedný Kľak, Košiarka a Reváň. Pri vhodných podmienkach je možné zhliadnuť Súľovské vrchy a Vtáčnik.

## Prístup
* po  značke (Cesta hrdinov SNP):
** od východu z blízkeho Fačkovského sedla cez Homôľku
** zo západu z rázc. v sedle Javorinka pri Čičmanoch cez Priečnu

## Referencie

## Pozri aj
* Javorinka (geomorfologická časť)
* Zliechovská hornatina
* Zoznam vrcholov v Strážovských vrchoch

## Externé odkazy
* Poloha na turistickej mape

Kategória:Vrchy v Strážovských vrchoch
Kategória:Tisícovky na Slovensku
Kategória:Vrchy v okrese Prievidza
Kategória:Vrchy v okrese Žilina
Kategória:Fačkov
Kategória:Tužina (okres Prievidza)
Out in the Fields

„**Out in the Fields**“ je skladba írskych hudobníkov Garyho Moora a Phila Lynotta, bývalých členov skupiny Thin Lizzy. Bola zložená Moorom a vydaná ako singel v roku 1985. Nachádza sa tiež na Moorovom albume *[[Run for Cover (Gary Moore)|Run for Cover]]* z rovnakého roka. Pieseň je o nepokojoch v Severnom Írsku. Piesni sa komerčne darilo a dostala sa na 3. miesto rebríčka Irish Singles Chart a na 5. miesto v UK Singles Chart, čo z neho robí najvyššie umiestnený singel oboch interpretov. „Out in the Fields“ bola tiež jednou z posledných nahrávok Phila Lynotta pred jeho smrťou 4. januára 1986.

## Zoznam skladieb
### 7" vinyl
#### Strana A
# „Out in the Fields“ (Gary Moore) – 4:18
#### Strana B
# „Military Man“ (Phil Lynott) – 5:38

### 7" double pack vinyl
* UK: 10 Records / TEN 49
#### Disk 1, strana 1
# „Out in the Fields“ (Moore) – 4:18 
#### Disk 1, strana 2
# „Military Man“ (Lynott) – 5:38 
#### Disk 2, strana 1
# „Still in Love with You“ (Lynott) – 5:51
#### Disk 2, strana 2
# „Stop Messin' Around“ (Adams, Green) – 3:55

### 12" vinyl
#### Strana A
# „Out in the Fields“ (Moore) – 4:18 # „Military Man“ (Lynott) – 5:38 
#### Strana B
# „Still in Love with You“ (Lynott) – 5:51

## Obsadenie
* Gary Moore – gitara, hlavné vokály
* Phil Lynott – hlavné vokály
* Glenn Hughes – basgitara
* Andy Richards – klávesy
* Don Airey – klávesy
* Charlie Morgan – bicie a elektrické bicie

## Umiestnenie v rebríčkoch

## Cover verzie
Pieseň bola prespievaná rôznymi interpretmi, vrátane skupín Riot (na albume *[[The Brethren of the Long House]]*, 1996), Dark at Dawn (na albume *Crimson Frost*, 2001), Michael Schenker Group (na albume *[[Heavy Hitters]]*, 2005), Supreme Majesty (na albume *Elements of Creation*, 2005), Primal Fear (na albume *[[Metal Is Forever – The Very Best of Primal Fear]]*, 2006), Sonata Arctica (ako B-strana singla „Paid in Full“, 2007), Tima Kotipelta a Janiho Liimatainena (na albume *[[Blackoustic]]*, 2012), Iron Mask (na albume *V/A - Give Us Moore!: A Tribute to Gary Moore*, 2004), Powerwolf (na albume *[[Metallum Nostrum]]*, bonusovom disku k *[[Blessed & Possessed]]*, 2015), Black Majesty (na albume *Cross of Thorns*, 2015) a Mono Inc. (na albume *Together Till the End*, 2017).

## Referencie

## Zdroj
* 

Kategória:Single z 1985
Kategória:Piesne z 1985
Bujanovská kúria

**Bujanovská kúria** alebo **Kúria Bujanovských** (v minulosti *Szegedyovská kúria*, *Kúria Škaricerovcov*) je kúria v historickom centre mesta Pezinok na Kollárovej ulici číslo 20. Stavba vznikla spojením dvoch budov a neskorším rozšírením ich dvoch dvorových krídel. Na nároží smerom ku Radničnému námestiu sa dodnes nachádza hranolový arkier. V súčasnosti slúži ako obchodný dom.

## Externé odkazy
* Kultúrne pamiatky na stránke mesta Pezinok 
* 

Kategória:Stavby v Pezinku
Markos Aurélios Silvanos

**Markos Aurélios Silvanos** () bol starogrécky trubač. 
 
M. Aurélius Silvanos, trubač (σαλπικτής - salpiktés) z egyptského Hermopolisu, bol mnohonásobným víťazom súťaže trubačov (bola to dlhá, rovná bronzová trúba *salpinx*). Pripomína to Oxyrhynský papyrus *BGU IV 1074*, objavený v archeologickej lokalite staroegyptského mesta Oxyrhynchos. Tento dokument, datovaný do roku 275, je inak žiadosťou istého *Apollodidymosa* na oxyrhynské orgány o registráciu výsad, na ktoré má nárok, pretože bol prijatý do ekumenickej synody (cechu?) dionýzskych umelcov. Priložené sú i kópie úryvkov z cisárskych listov a ediktov týkajúcich sa privilégií synody umelcov, ako aj list zo samotnej synody. Boli to privilégiá udeľované vynikajúcim umelcom (technitským spolkom, hercom alebo športovcom účinkujúcim na hrách) už rímskym cisárom Augustom a opakovane potvrdené aj neskoršími cisármi (i v období Severovcov).
 
Na tomto papyrusovom svitku je uvedené (v 22. a 23. riadku), že Silvanos v súťaži trubačov zvíťazil na kapitolských hrách,  3-krát na *pýthijských hrách*, 10-krát na *olympijských hrách* (možno na olympijských hrách v Alexandrii), bol tiež 12-násobný víťaz hier *Aktia*, 3-násobný víťaz hier *Asklépieia* a víťaz *nemejských* hier. Taliansky historik Luigi Moretti nezaradil Silvana do svojho zoznamu olympijských víťazov, pretože si nebol istý, či tu išlo o olympijské hry z Pisy (*Pisa* alebo *Pisatis* bola oblasť v Elide, kde sa nachádzala Olympia), alebo o menej významné egyptské olympiády.
 
Za vlády cisárov Galliena a Aureliana (t. j. v rokoch 235 až 275) mali právo usporadúvať *posvätné hry* aj egyptské mestá, a to napr. Alexandria *olympijské hry*, Antinoupolis *Antinoeie*,  Panopolis *Paneie*, Antinoupolis a Oxyrhynchos *Kapitolie*.
  
## Referencie a bibliografia

 
## Pozri aj
* Zoznam olympijských víťazov staroveku
 
Kategória:Starovekí víťazi súťaže trubačov a hlásateľov
Filmové dielo

[náhľad|Krátkometrážny film ''[Roundhay Garden Scene* („Záhradná scéna v Roundhayi“, [[1888]]) býva pokladaný za najstaršie dochované filmové dielo.]]

*'Filmové dielo** alebo **film''' je výsledok filmovej tvorivej činnosti, ktorý vzniká pomocou filmového materiálu (pozri filmový pás) a filmových vyjadrovacích prostriedkov ako vyjadrenie zámeru režiséra, ktorý vedie tvorivý štáb. Filmové dielo vzniká v tvorivom procese, na ktorom sa podieľa tvorivý štáb spolu s technickým štábom (tie spolu tvoria výrobný štáb) a ktorý sa rozdeľuje na literárno-dramatickú a realizačno-dramatickú fázu. Realizácia filmového diela získava konkrétnu a definitívnu podobu premietaním v kine, na obrazovke televízora ap.

## Typológia
Podľa vzťahu k zobrazovanej realite a s tým spojených tvorivých postupov sa filmové diela členia na rody, ktoré sa ďalej delia na superžánre, žánre, subžánre, žánrové formy a žánrové typy (pozri filmový žáner).

Podľa dĺžky sa tradične rozoznávajú dlhometrážne (nad 180 min.), strednometrážne (60180 min.) a krátkometrážne (do 60 min.) filmové diela.

## Referencie

## Iné projekty

Kategória:Kinematografia
Kategória:Filmová terminológia
Kategória:Film
Mestská hromadná doprava v Martine

**Autobusová doprava v Martine** je sieť liniek mestskej hromadnej dopravy v Martine, ktorú od 1. januára 2022 prevádzkuje spoločnosť DPMM. Služby MHD sú poskytované na 23 autobusových linkách s číslovaním 1, 2, 3, 4, 9, 10, 11, 20, 21, 22, 23, 24, 25, 30, 31, 32, 33, 40, 41, 42, 50, 51 a 52. DPMM prevádzkuje v Martine 1 typ vozidiel.

## Linky

## Vozidlový park

## Referencie

## Externé odkazy
* Dopravný podnik mesta Martin - oficiálna stránka
* Mestská hromadná doprava  - informácie na stranke mesta Martin

Martin
Kategória:Doprava v Martine
Orlando

**Orlando** môže byť:

* mesto v americkom štáte Florida, pozri Orlando (Florida)
* mesto v americkom štáte Oklahoma, pozri Orlando (Oklahoma)
* mestečko v Južnej Afrike, pozri Orlando, Soweto
* forma mena Roland, pozri Roland
* prvé meno, pozri Orlando (prvé meno)
** Orlando Bloom
** Orlando di Lasso
* priezvisko, pozri Orlando (priezvisko)
* hudobná skupina, pozri Orlando (skupina)
Úplaz (vrch v Strážovských vrchoch)

**Úplaz** () je vrch Strážovských vrchov. Leží neďaleko Fačkovského sedla, približne  južne od Rajca.

## Poloha
Nachádza sa na východnom okraji pohoria, v geomorfologickom podcelku Zliechovská hornatina a časti Javorinka. Vrchol leží na rozhraní Trenčianskeho a Žilinského kraja, okresov Prievidza a Žilina a vrcholovým hrebeňom prechádza tiež hranica katastrálnych území obcí Tužina, Čičmany a Fačkov.

## Opis
Úplaz je súčasťou hrebeňa, ktorý vedie z Fačkovského sedla západným smerom k vrchu Strážov. Južným úpätím vedie Cesta hrdinov SNP, preto samotný vrchol je prístupný lesom. Východným susedom v hlavnom hrebeni je Čelo (), juhovýchodne leží Homôľka (), juhozápadne Priečna (), západne Kozol () a severne Sádocký vrch (). Severnú časť masívu odvodňuje Rajčanka, juhozápadnú potok Žilinská a juhovýchodnú prítoky Tužiny do rieky Nitry. Najbližšími sídlami sú na západe ležiace Čičmany, severovýchodne ležiaci Fačkov a južne situované Kľačno s Tužinou. 

### Výhľady
Úplaz s lesným porastom na vrchole neumožňuje rozhľad, preto ten je možný z holín na jeho svahoch a menších lokalít bez vyššej vegetácie. Okolité vysoké vrchy tiež obmedzujú dohľad, preto sú viditeľné najmä okolité vrchy pohoria a susedný dominantný Kľak, Reváň či Strážov. Severozápadným smerom možno vidieť Rajeckú kotlinu a Súľovské vrchy, južným smerom Vtáčnik.

## Prístup
Značená turistická magistrála vedie úpätím Úplazu a na vrchol vedú len neznačené trasy.

* po  značke (Cesta hrdinov SNP):
** od východu z blízkeho Fačkovského sedla cez Homôľku
** zo západu z Čičmian cez sedlo Javorinka a Priečnu

## Referencie

## Pozri aj
* Javorinka (geomorfologická časť)
* Zliechovská hornatina
* Zoznam vrcholov v Strážovských vrchoch

## Externé odkazy
* Poloha na turistickej mape

Kategória:Vrchy v Strážovských vrchoch
Kategória:Tisícovky na Slovensku
Kategória:Vrchy v okrese Prievidza
Kategória:Vrchy v okrese Žilina
Kategória:Čičmany
Kategória:Fačkov
Kategória:Tužina (okres Prievidza)
Adolf Melíšek

**Adolf Melíšek** (* 6. február 1876, Radava† 7. november 1943, Radava) bol slovenský roľník, verejný činiteľ a politik HSĽS v medzivojnovom Česko-Slovensku.

## Životopis
Pochádzal z roľníckej rodiny v Radave pri Nových Zámkoch. V rodnej obci prežil celý život a pracoval ako roľník. Verejne sa začal angažovať ešte pred prvou svetovou vojnou. V roku 1906 sa stal členom školskej stolice Tekovskej župy. Od roku 1911 pôsobil ako správca radavského potravného družstva a od roku 1912 zasadal v obecnom zastupiteľstve. Rovnako aktívnym zostal aj po vzniku Česko-Slovenska v roku 1918. V rokoch 1919 - 1920 pôsobil ako richtár v rodnej obci. Okrem toho pôsobil aj v župnom administratívnom výbore vtedajšej Tekovskej župy a v Poľnohospodárskej rade pre Slovensko.

Stal sa stúpencom politiky Andreja Hlinku. V rokoch 1922 - 1928 bol okresným predsedom HSĽS vo Vrábľoch. V prvých parlamentných voľbách v roku 1920 za Slovenskú ľudovú stranu kandidoval do senátu, no nebol zvolený. V nasledujúcich parlamentných voľbách v roku 1925 ho HSĽS opäť kandidovala a bol zvolený za senátora. Kandidoval v VIII. volebnom kraji. V senáte pôsobil v brannom výbore. Do senátu kandidoval do tretice aj v roku 1929, avšak už nebol zvolený.

V rodnej obci bol naďalej veľmi činný. Od roku 1931 pôsobil na pozícii predsedu urbariátu občanov Radavy a popri tom v rokoch 1933 - 1938 bol obecným kronikárom.

Po Viedenskej arbitráži v roku 1938 sa aj Radava stala súčasťou Maďarského kráľovstva. Jeho majetok v Radave bol rozpredaný na dražbe. V roku 1940 spolu s ďalším bývalým politikom HSĽS Michalom Kalčokom a ďalšími osobnosťami v Budapešti založil Krajinskú slovenskú kresťanskú ľudovú stranu. Mala zastupovať Slovákov, ktorí sa po pričlenení južných území ocitli Maďarsku. Avšak prílišnou servilnosťou k maďarskej vláde veľký ohlas nezaznamenala.

## Referencie

Kategória:Slovenskí roľníci
Kategória:Slovenskí politici
Kategória:Slovenskí richtári
Kategória:Slovenskí komunálni politici
Kategória:Politici HSĽS
Kategória:Osobnosti z Radavy
Kategória:Senátori Národného zhromaždenia (Česko-Slovensko, 1920 – 1939)
Top of the Pops

***Top of the Pops*** (***TOTP***) je britská televízna relácia o hudobnej hitparáde vytvorená spoločnosťou BBC a pôvodne vysielaná týždenne medzi 1. januárom 1964 a 30. júlom 2006. *Top of the Pops* bola najdlhšie trvajúcou týždennou hudobnou reláciou na svete. Väčšinu svojej histórie sa vysielala vo štvrtok večer BBC One. Každá epizóda pozostávala z vystúpení niektorých z najpredávanejších nahrávok populárnej hudby daného týždňa, zvyčajne akýchkoľvek skladieb, ktoré sa pohybovali v hitparáde, vrátane zhrnutia rebríčka singlov za daný týždeň. Pôvodne išlo o Top 20, aj keď sa to v histórii relácie líšilo. Official Charts Company uvádza, že „vystúpenie v šou bolo považované za česť a pritiahlo takmer každého veľkého hráča.“  
 
„I Only Want to Be with You“ od Dusty Springfieldovej bola prvou piesňou odvysielanou na *TOTP*, zatiaľ čo The Rolling Stones boli prvou kapelou, ktorá vystúpila so skladbou „I Wanna Be Your Man“ Snow Patrol boli posledným počinom, ktorý hral naživo v týždennej relácii, keď vystupovali so svojim singlom „Chasing Cars“. Okrem týždennej relácie sa na Štedrý deň konalo špeciálne vydanie *TOTP* (a zvyčajne až do roku 1984 druhé vydanie niekoľko dní po Vianociach), ktoré obsahovalo niektoré z najpredávanejších singlov roka a vianočné 1. miesta.  Hoci týždenná relácia bola v roku 2006 zrušená, vianočný špeciál pokračuje.  Koncoročné súhrnné vydania sa tiež vysielali na BBC1 na Silvestra alebo okolo neho, aj keď vo veľkej miere obsahovali rovnaké činy a skladby ako relácie na Štedrý deň. Prežíva aj ako *[[Top of the Pops 2]]*, ktorá začala v roku 1994 a obsahuje vintage vystúpenia *Top of the Pops*. Hoci relácia *TOTP2* od roku 2017 prestala produkovať nové epizódy, stále opakujú staršie epizódy.

Relácia zaznamenala počas svojej histórie zásadné vystúpenia. Vystúpenie frontmana skupiny T. Rex Marca Bolana v *TOTP* v marci 1971, ktorý odohral skladbu „Hot Love“ v trblietavom a saténovom oblečení, je často považované za počiatok glam rocku. V 90. rokoch formát relácie predali niekoľkým zahraničným vysielateľom vo forme franšízového balíka a v jednom okamihu sa rôzne verzie relácie uvádzali vo viac ako 120 krajinách. Edície programu od roku 1976 sa v roku 2011 začali reprízovať na BBC Four a vysielajú sa počas väčšiny piatkových večerov – od mája 2021 sa reprízy dostali k číslu 1991. Epizódy so znechutenými moderátormi a umelcami ako napr. Jimmy Savile (ktorý reláciu otváral s jej známym sloganom, „It's Number One, it's Top of the Pops“), Dave Lee Travis a Gary Glitter sa už neopakujú.

## Referencie

## Zdroj

Kategória:Televízne relácie v Spojenom kráľovstve
Kategória:BBC
Moss Side (Manchester)

**Moss Side** je štvrť mesta Manchester v Anglicku, vzdialená 3,1 km južne od centra mesta. V roku 2011 tu žilo 18 902 obyvateľov.

## Referencie

## Zdroj
*

Kategória:Manchester
Exteriér (kinematografia)

[náhľad|Nakrúcanie nízkonákladového komediálneho filmu ''Dim Sum: A Little Bit of Heart'' (1985) v exteriéri – v [San Francisco|sanfranciskej čínskej štvrti (Chinatown)]]
**Exteriér** je pojem, ktorý sa v kinematografii uplatňuje vo viacerých príbuzných významoch, a to ako pomenovanie pre:
* miesto – vonkajší priestor, vonkajšie prostredie využité na nakrúcanie filmu,
* predmet – dekorácie postavené na takomto mieste,
* činnosť – nakrúcanie filmu na takomto mieste,
* výsledok takejto činnosti – scéna nakrútená na takomto mieste.

Miesto označované ako exteriér zahŕňa všetok priestor mimo vnútrajšku budovy a mimo dekorácií predstavujúcich vnútrajšok nejakej miestnosti, teda o priestor mimo ateliéru, hoci môže byť na pozemku ateliéru. Na nakrúcanie filmu sa používa vo svojej pôvodnej alebo v upravenej podobe, pričom môžu byť postavené aj dekorácie (predmety označované tiež ako exteriér). K natáčaniu v exteriéri filmári pristupujú vtedy, keď ateliér nestačí vzhľadom na požiadavky scenára, ich predstavy a zámery. Exteriér využívaný na nakrúcanie sa prirodzene nemusí zhodovať s miestom, do ktorého je dej filmu zasadený.

Výhodou exteriéru je jedinečný charakter prostredia, no jeho nevýhoda spočíva v nemožnosti ovládať svetelné podmienky a tiež v náročnosti záznamu zvuku. Na mitigáciu týchto problémov filmári používajú osvetľovacie telesá a odrazové dosky (blendy), pričom obraz môžu snímať nemo i zvukovo. Väčšina scén nakrútených v exteriéri je dodatočne ozvučená pomocou postsynchrónu.

Opakom exteriéru ako miesta a ako výsledku činnosti je interiéru.

## Referencie

## Iné projekty

Kategória:Kinematografia
Kategória:Filmová terminológia
Exteriér (rozlišovacia stránka)

**Exteriér** môže byť:
* neuzavretý priestor, voľná krajina; vonkajšia časť, vonkajší priestor, pozri exteriér
* v kinematografii: exteriér (kinematografia)
* súhrn vonkajších znakov, vonkajší vzhľad (napr. exteriér kaštieľa, exteriér jaskyne, exteriér hospodárskych zvierat), pozri pod výzor
* žartovne: výzor človeka, zovňajšok, pozri pod výzor

## Pozri aj
* interiér

## Referencie
Dopravný podnik mesta Martin

**Dopravný podnik mesta Martin, s.r.o.** (skrátene **DPMM**) je od 1. januára 2022 jediným poskytovateľom MHD v meste Martin.

## Autobusová doprava

Autobusová doprava sa v Martine prevádzkuje od 1. januára 2022. V roku 2021 bolo nakúpených 35 autobusov Iveco Urbanway 12M CNG.

## Linky MHD

## Vozidlový park

## Vozovne
Autobusy sa dočasne nachádzajú v Martine v provizórnej vozovni na rohu ulíc Gorkého, Čsl. armády a Hrdinov SNP.

## Predajne
DPMM prevádzkuje 2 predajne cestovných lístkov. Nachádzajú sa v Klientskom centre Mestského úradu Martin a v OC Galéria v Martine.

## Referencie

Kategória:Doprava v Martine
Martin
Martin
Tunel Tunsberg

**Tunel Tunsberg** () je cestný tunel v obci Voss v nórskom kraji Vestland. Tunel dlhý 4 080 metrov bol postavený v rokoch 2009 – 2011 s cieľom nahradiť úsek nórskej štátnej cesty 13 západne od mesta Seim. Tento úsek cesty bol plný úzkych a tesných zákrut.

## Popis
Diaľnica Rv 13 medzi Vossom a Granvinom je dôležitou spojnicou medzi diaľnicou E16 a štátnou cestou Rv 7 (E134) vo vnútornej časti Hordalandu. Pôvodne boli úseky cesty medzi Vossom a Granvinom strmo stúpajúce, úzke a v tesných zákrutách, čo viedlo k vyššej nehodovosti a nepriaznivým dopadom na životné prostredie.

Pôvodne sa plánovali dva kratšie tunely, medzi ktorými malo byť približne 1500 metrov cesty.  Plány sa zmenili, pretože tunel Tunsberg podľa prvého plánu by bol príliš strmý (6,3 %) a nachádzal by sa v zákrute, ktorá by znemožnila predbiehanie. Riešenie s dlhým priamym tunelom bolo o 125 miliónov NOK  lacnejšie a skrátilo trasu o 500 metrov. Vjazd do tunela bol v súlade s pôvodným plánom a zmena vo vnútri hory si nevyžiadala žiadne zmeny týkajúce sa vlastníkov pozemkov.

Tunel nemá žiadne oblúky a má maximálny sklon 5,07 % a bol razený v profile T8,5 (výška tunela 8,5 m). Dňa 20. decembra 2011 ho slávnostne otvorila vtedajšia ministerka dopravy a komunikácií Magnhild Meltveit Kleppa.

## Referencie

## Zdroj

Tunsberg
Chinatown (rozlišovacia stránka)

**Chinatown** (v  „Čínske mesto“, „Čínska štvrť“) môže byť:
* všeobecne: časť mesta nachádzajúceho sa mimo čínskeho územia, ktorá je osídlená populáciou prevažne čínskeho pôvodu, pozri chinatown
* sídlo:
** štvrť vo Vancouveri v Kanade, pozri Chinatown (Vancouver)
** v Spojených štátoch:
*** štvrť v San Franciscu v Kalifornii, pozri Chinatown (San Francisco)
*** štvrť na Manhattane v meste New York, pozri Chinatown (Manhattan)
** časť štvrte Soho v Londýne v Spojenom kráľovstve, pozri Chinatown (Londýn)
* album írskej rockovej skupiny Thin Lizzy z roku 1980, pozri ''Chinatown'' (Thin Lizzy)
* americký film Romana Polanského z roku 1974, pozri Čínska štvrť
## Pozri aj
* Chinatown, My Chinatown

## Referencie
Zuzana Javorová

Mgr. **Zuzana Javorová**, PhD. (rodená **Tiňová**; * 1987, Bratislava) je slovenská novinárka, redaktorka a moderátorka. V súčasnosti je redaktorkou spravodajstva TV Markíza.

## Životopis
V rokoch 1998 – 2006 navštevovala Gymnázium Federica Garcíu Lorcu v Bratislave. Rok pred začiatkom štúdia na Katedre žurnalistiky Filozofickej fakulty Univerzity Komenského v Bratislave sa stala redaktorkou mesačníka *[[Kamarát (mesačník)|Kamarát]]*, kde pôsobila až do roku 2008.

Popri bakalárskom štúdiu pracovala aj ako marketingový asistent v spoločnosti Studio Moderna, medzi ktorej značky patrí aj Top Shop. Od roku 2008 do roku 2011 bola redaktorkou a moderátorkou spravodajstva TV Ružinov.

V roku 2011 dokončila magisterské štúdium žurnalistiky na Filozofickej fakulte Univerzity Komenského v Bratislave. V TV Markíza začínala ako redaktorka relácie *[[Lampáreň]]* a v roku 2011 prešla do *[[Televízne noviny (TV Markíza)|Televíznych novín]]*. Rok po dokončení štúdia sa tiež stala moderátorkou *[[Ranné Televízne noviny (TV Markíza)|Ranných Televíznych novín]]* TV Markíza, ktorou bola až do roku 2019.

V roku 2015 sa Zuzana vydala za kameramana Petra Javora.

Od roku 2020 aj externou doktorandkou na Katedre žurnalistiky Filozofickej fakulty Univerzity Komenského v Bratislave. V roku 2024 tu absolvovala doktorandské štúdium v odbore mediálne komunikačné štúdiá.

## Ocenenia
* 2020: Novinárska pocta KROK 2019 v kategórii televízny príspevok
* 2018: Prémia Literárneho fondu za novinársku tvorbu v kategórii spravodajstvo – televízia

## Referencie

## Zdroj
* Životopis Zuzany Javorovej na fphil.uniba.sk

Kategória:Slovenskí televízni moderátori
Kategória:Absolventi Filozofickej fakulty Univerzity Komenského v Bratislave
Zoltán Bátovský

**Zoltán Bátovský** (* 27. marec 1979, Krupina, Slovensko – † 8. august 2001, Hainburg, Rakúsko) bol slovenský hokejový útočník, ktorý v roku 2001 zahynul pri autonehode. V čase smrti bol Bátovský pod zmluvou s klubom San Jose Sharks hrajúcom v NHL.

## Kariéra
Medzi rokmi 19951997 hrával v slovenskej juniorskej extralige za Banskú Bystricu. V obidvoch ročníkoch patril medzi najproduktívnejších hráčov tímu, dokopy za toto obdobie odohral 93 stretnutí, v ktorých zaknihoval rovných sto bodov.

V sezóne 1997/1998 sa presunul do zámoria. V importnom drafte CHL bol zvolený v prvom kole z 22. miesta juniorským tímom Drummondville Voltigeurs pôsobiacom v lige QMJHL. V klube strávil nasledujúce tri ročníky a podobne ako v Banskej Bystrici, aj tentoraz patril medzi bodovo najúspešnejších hráčov mužstva, v prvej sezóne ovládol tímovú produktivitu, v dvoch nasledujúcich ročníkoch mu patrila druhá priečka.

Za Drumondville odohral dovedna 194 zápasov, v ktorých pozbieral 223 bodov, no výraznejšieho tímového úspechu sa nedočkal, za klub nenastúpil k jedinému zápasu v play-off. Zároveň si Bátovský vybudoval povesť tvrdého hráča; v každom z troch ročníkov odsedel na trestnej lavici cez sto trestných minút.

Vydarená anabáza v Kanade mu vyniesla miestenku v zostave slovenskej reprezentácie na juniorských majstrovstvách sveta na prelome rokov 1998 a 1999 vo Winnipegu. Aj na tomto turnaji patril Zoltán Bátovský medzi najproduktívnejších hráčov tímu, v šiestich stretnutiach zapísal päť bodov a výraznou mierou sa podieľal na zisku bronzových medailí. Umiestnenie na pódiových priečkach na tomto šampionáte bolo prvým výraznejším úspechom slovenského hokeja v ére samostatnosti.

Napriek tomu, že Bátovský bol schopným zakončovateľom, draftom NHL nikdy neprešiel. Navzdory tomu sa v roku 2000 dohodol na kontrakte s klubom San Jose Sharks. V sezóne 2000/01 začal nastupovať za Kentucky Thoroughblades, rezervný tím Sharks, ktorý hrával v lige AHL. V drese Kentucky odohral 79 zápasov, v ktorých strelil deväť gólov a na ďalších devätnásť prihrával. Vo vyraďovacej časti naskočil do ďalších troch stretnutí, v ktorých bodoval dvakrát.

Zoltán Bátovský zahynul pri autonehode v Rakúsku pár týždňov pred štartom sezóny 2001/02. Cestou z letiska Schwechat narazil na svojom automobile do stromu a zraneniam na mieste podľahol.

## Referencie

## Externé odkazy
* 

Kategória:Osobnosti z Krupiny
Kategória:Slovenskí hokejoví útočníci
Kategória:Hráči San José Sharks
Kategória:Hráči HC Banská Bystrica
Kategória:Obete cestných dopravných nehôd
Kategória:Hráči Quebec Major Junior Hockey League
Chinatown

**Chinatown** (v  doslova „čínske mesto“, voľne prekladané aj ako „čínska štvrť“; , pchin-jin: *Tángrénjiē*) je časť mesta nachádzajúceho sa mimo čínskeho územia (pevninskej Číny, Hongkongu, Macaa, Taiwanu), ktorá je osídlená populáciou prevažne čínskeho pôvodu. Najznámejšie sú čínske štvrte v severoamerických a európskych mestách, no tento jav sa vyskytuje v mestách po celom svete, prevažne v juhovýchodnej Ázii, Austrálii a Južnej Amerike.

## Referencie

## Použitá literatúra
* 

Kategória:Mestá